Michael Collins (ga. "Mícheál Eoin Ó Coileáin") (rodz. 16 października 1890 we Clonakilty um. 22 siyrpnia 1922) - Irlandzki polityker a wojskowy. Doł anfang IRA. Bōł powstańcym we 1916, we wielganocnym powstaniu. Niyskorzi trefił do Frongoch we Waliji. Zorganizowoł we 1919 powstanje. Do kupy ze Arthurym Griffithem zaszrajbowoł traktat; powstoła zuożōno ze 26 hrabstwōw Irlandyjo (Swobodne Irlandzke Państwo), kere mioło sztatus brytyjskigo dōminijōm (brytyjski krōl bōł gowōm państwa), los 6 hrabstw pōłnocnych (Pōłnocno Irlandyjo) mioł być rozstrzigniynty niyskorzi. Niy mioł to rad Eamon de Valera, kery bōł gowōm republiki. We kwieciyniu 1922 wybuchnyła dōmowo wojna miyndzy niyuznojōncōm traktatu tajlōm IRA a wojskōma Wolnygo Irlandzkigo Państwa (tajlōm IRA, kero traktat uznoła). We wyniku zasadzki tych piyrszych Collins zginōł.